Korėjos nacionalinis rūmų muziejus

Korėjos nacionalinis rūmų muziejus () – Pietų Korėjos valstybinis muziejus, esantis Seule, Gjongbok rūmuose. Įkurtas 1992 m., o 2007 m. perkeltas į dabartines patalpas.History, National Palace Museum of Korea

Muziejus skirtas pristatyti daugiau nei 40 000 objektų kolekciją, susijusią su 1392–1910 m. Korėją valdžiusia Džiosono dinastija. Tarp jų yra 14 objektų iš Pietų Korėjos Nacionalinių vertybių sąrašo. Muziejų sudaro per tris aukštus išdėstytos ekspozicijos, skirtos karališkiesiems simboliams, metraščiams, valstybinėms apeigoms, mokslui ir švietimui, rūmų architektūrai, kasdieniam didikų gyvenimui, rūmų menams (tapybai, muzikai) ir kt.Ben Jackson. Museums & Galleries: Displaying Korea's Past and Future. The Korea Foundation, 2011

Per metus muziejus sulaukia apie pusantro milijono lankytojų.TEA-AECOM 2016 Theme Index and Museum Index: The Global Attractions Attendance Report, Themed Entertainment Association. pp. 68–73.

 Šaltiniai 

 Nuorodos 
 Oficialus puslapis

Kategorija:Nacionaliniai muziejai
Kategorija:Istorijos muziejai
Kategorija:Pietų Korėjos statiniai
Kategorija:Seulas